CELEX: 32004L0014
Language: bg
Date: 2004-01-29 00:00:00
Title: Директива 2004/14/ЕО на Комисията от 29 януари 2004 година за изменение на Директива 93/10/ЕИО относно материалите и предметите, изработени от филм от регенерирана целулоза, предназначени за контакт с храниТекст от значение за ЕИП.

Важна правна забележка

|

32004L0014

Официален вестник n° L 027 , 30/01/2004 стр. 0048 - 0051 специално чешко издание глава 13 том 33 стр. 30  - 33 специално испанско издание глава 13 том 33 стр. 30  - 33 специално унгарско издание глава 13 том 33 стр. 30  - 33 специално литвийско издание глава 13 том 33 стр. 30  - 33 LV.ES глава 13 том 33 стр. 30  - 33 MT.ES глава 13 том 33 стр. 30  - 33 PL.ES глава 13 том 33 стр. 30  - 33 SK.ES глава 13 том 33 стр. 30  - 33 специално словенско издание глава 13 том 33 стр. 30  - 33

		20040129Директива 2004/14/ЕО на Комисиятаот 29 януари 2004 годиназа изменение на Директива 93/10/ЕИО относно материалите и предметите, изработени от филм от регенерирана целулоза, предназначени за контакт с храни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/109/ЕИО на Съвета от 21 декември 1988 г. за сближаване на законодателствата на държавите-членки относно материалите и предметите, предназначени за контакт с храни [1], изменена с Регламент (ЕО) № 1882/2003 на Европейския парламент и на Съвета [2], и по-специално член 3 от нея,след консултации с Научния комитет по храните,като има предвид, че:(1) Директива 93/10/ЕИО на Комисията от 15 март 1993 г. относно материалите и предметите, изработени от филм от регенерирана целулоза, предназначени за контакт с храни [3], изменена с Директива 93/111/ЕО [4], се прилага по отношение на филма от регенерирана целулоза и създава списък на разрешени вещества, заедно с ограничения върху тяхната употреба. Тази директива обхваща филмите от регенерирана целулоза, непокрити или покрити с покрития, произведени само от вещества от приложения към нея списък.(2) Във връзка с технологичното развитие е необходимо да се разреши нов тип филм от регенерирана целулоза със състоящо се от пластмаси покритие, което се поддава на биологично разпадане и биохимично разлагане. Този нов тип филм от регенерирана целулоза съответства на екологичните изисквания на Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки [5], изменена с Регламент (ЕО) № 1882/2003. Съответно такова разрешение е в интерес на съгласуваността на общностното законодателство.(3) Правилата, които следва да се прилагат по отношение на филмите от регенерирана целулоза, следва да са съобразени със специфичните свойства на слоя, влизащ в контакт с храни. Съответно изискванията към филмите от регенерирана целулоза, покрити с пластмасови покрития, следва да се различават от тези, предвидени за филмите от регенерирана целулоза, които са без покритие или са покрити с покрития, изработени от производни на целулозата.(4) При производството на всички типове филми от регенерирана целулоза, включително филмите от регенерирана целулоза, покрити с пластмаси, следва да се използват само разрешени вещества.(5) При филмите от регенерирана целулоза, покрити с покрития, състоящи се от пластмаси, слоят, влизащ в контакт с хранителните продукти, се състои от материал, подобен на материалите и предметите от пластмаса, предназначени за влизане в контакт с храни. Във връзка с това е уместно правилата, предвидени в Директива 2002/72/ЕО на Комисията от 6 август 2002 г. относно материалите и предметите от пластмаси, предназначени за контакт с храни [6], следва да се прилагат и за такива филми.(6) В интерес на съгласуваността на общностното законодателство проверката на съответствието на филми от регенерирана целулоза с пластмасово покритие с границите на миграция, определени с Директива 2002/72/ЕО, следва да се извършва съгласно правилата, установени с Директива 82/711/ЕИО на Съвета от 18 октомври 1982 г. за определяне на основните правила, необходими при изпитването на миграцията на съставки на пластмасови материали и предмети, предназначени за контакт с храни [7], последно изменена с Директива 97/48/ЕО на Комисията [8], и с Директива 85/572/ЕИО на Съвета от 19 декември 1985 г. за определяне на списък със симуланти, които да се употребяват при изпитването на миграцията на съставки на пластмасови материали и предмети, предназначени да влизат в контакт с храни [9].(7) Редица полимери, използвани за покрития, следва да се заличат от списъка на разрешените вещества, съставен в Директива 93/10/ЕИО, тъй като тези полимери са обхванати от правилата, установени в Директива 2002/72/ЕО, които се прилагат по отношение на филми от регенерирана целулоза с пластмасово покритие.(8) От списъка на разрешените вещества, съставен в Директива 93/10/ЕИО, следва също да се заличат и четири разтворителя поради наличието на нови данни, показващи риск за възпроизводството, а също и поради това, че те повече не се използват при производството на филми от регенерирана целулоза. Освен това някои излезли от употреба пластификатори също следва да се заличат от този списък.(9) Освен това, ограничението върху употребата на 2-етилхексил дифенил фосфат (синоним: дифенил 2-етилхексил естер на фосфорната киселина), формулирано в Директива 93/10/ЕИО, следва да бъде изменено предвид становището на Научния комитет по храните от 19 март 1998 г.(10) Следователно Директива 93/10/ЕИО следва да бъде съответно изменена.(11) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Директива 93/10/ЕИО се изменя, както следва:1. В член 1, параграф 3 буква а) се заличава.2. Добавя се следният член 1а:"Член 1аФилмите от регенерирана целулоза, посочени в член 1, параграф 2, следва да принадлежат към един от следните типове:а) филм от регенерирана целулоза без покритие;б) покрит филм от регенерирана целулоза с покритие, получено от целулоза;илив) покрит филм от регенерирана целулоза с покритие, състоящо се от пластмаси."3. Член 2, параграф 1 се заменя със следното:"1. Филмите от регенерирана целулоза, упоменати в член 1а, букви а) и б), се произвеждат, като се използват само веществата или групите вещества, изброени в приложение II, при спазване на ограниченията, определени в него."4. Добавя се следният член 2а:"Член 2а1. Филмите от регенерирана целулоза, посочени в член 1а, буква в), се произвеждат, като преди покриването се използват само веществата или групите вещества, изброени в списъка в първата част от приложение II, като се спазват ограниченията, определени в него.2. Покритието, което следва да се използва при покриването на филмите от регенерирана целулоза, посочени в параграф 1, се произвежда, като преди покриването се използват само веществата или групите вещества, изброени в приложения II - VI към Директива 2002/72/ЕО, при спазване на ограниченията, определени в тях.3. Без да се засягат разпоредбите на параграф 1, материалите и предметите, направени от филма от регенерирана целулоза, посочен в член 1а, буква в), следва да съответстват на членове 2, 7 и 8 от Директива 2002/72/ЕО."5. Приложение II се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 29 юли 2005 г. Те незабавно съобщават на Комисията текста на тези разпоредби, както и таблица на съответствието между тях и настоящата директива.Държавите-членки прилагат тези разпоредби по такъв начин, че:а) да разрешат търговията и употребата на филми от регенерирана целулоза, които са предназначени за контакт с храни, в съответствие с настоящата директива, от 29 юли 2005 г.;б) да забранят производството и вноса в Общността на филми от регенерирана целулоза, които са предназначени за контакт с храни и не съответстват на разпоредбите от настоящата директива, от 29 януари 2006 г. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 29 януари 2004 година.За КомисиятаDavid ByrneЧлен на Комисията[1] ОВ L 40, 11.2.1989 г., стр. 38.[2] ОВ L 284, 31.10.2003 г., стр. 1.[3] ОВ L 93, 17.4.1993 г., стр. 27.[4] ОВ L 310, 14.12.1993 г., стр. 41.[5] ОВ L 365, 31.12.1994 г., стр. 10.[6] ОВ L 220, 15.8.2002 г., стр. 18.[7] ОВ L 297, 23.10.1982 г., стр. 26.[8] ОВ L 222, 12.8.1997 г., стр. 10.[9] ОВ L 372, 31.12.1985 г., стр. 14.--------------------------------------------------20040129ПРИЛОЖЕНИЕВтората част на приложение II към Директива 93/10/ЕИО се изменя, както следва:1. Текстът "Не повече от 50 mg покритие/dm2 от филм от страната, от която същият влиза в контакт с храни" на третия ред (В. Покритие) от втората колона (Ограничения) в таблицата се заличава.2. Следните полимери, заедно с ограниченията, отнасящи се до тях, се заличават от таблицата:"Наименование | Ограничения |—полимери, кополимери и смеси от тях, произведени от следните мономери: | Съгласно общностните директиви, а когато няма такива, съгласно националното законодателство до приемане на общностни директиви |винилацетати, производни от наситени алдехиди (от C1 до C6) |винилацетат |алкил (от C1 до C4) винил етери |акрилна, кротонова, итаконова, малеинова, метакрилова киселина и техните естери |бутадиен |стирен |метилстирен |винилиденхлорид |акрилонитрил |метакрилонитрил |етилен, пропилен, 1- и 2-бутилен |винилхлорид | В съответствие с Директива 78/142/ЕИО (ОВ L 44, 15.2.1978 г., стр. 15)" |3. При смолите съдържанието в колоната "Ограничения" в таблицата се заменя със следния текст:"2.Смоли | Общото количество вещества не може да надхвърля 12,5 mg/dm2 материал на покритието от страната, която е в контакт с храни, и единствено за приготвянето на филми от регенерирана целулоза с покрития на базата на целулозен нитрат" |4. В таблицата се заличават следните пластификатори и ограниченията, свързани с тях:"Наименование | Ограничения |—бутилбензилфталат | Не повече от 2,0 mg/dm2 материал на покритието от страната, която е в контакт с храни |—ди-n-бутил фталат | Не повече от 3,0 mg/dm2 материал на покритието от страната, която е в контакт с храни |—ди(2-етилхексил) себакат (= диоктил-себакат)" | |5. За следните пластификатори съдържанието в колоната "Ограничения" се заменя със следния текст:"Наименования | Ограничения |—2-етилхексил дифенил фосфат (синоним: 2-етилхексил естер на фосфорната киселина) | Количеството 2-етилхексил дифенил фосфат не надхвърля: a)2,4 mg/kg хранителен продукт в контакт с този тип филм, илиб)0,4 mg/dm2 материал на покритието от страната, която е в контакт с храни" |6. От таблицата се заличават следните разтворители:"Наименование | Ограничения |—Етиленгликол моноетил етер | |—Етиленгликол моноетил етер ацетат | |—Етиленгликол монометил етер | |—Етиленгликол монометил етер ацетат" | |--------------------------------------------------